- kbn
                                       udskrift
                                           af
                         sø- & handelsrettens dombog
                                      ____________
                                          dom
afsagt den 9. april 2015
v-74-14
                                  sammenslutningen taxa 4x35
                                  (advokat lars karnøe)
                                  mod
                                  click a taxi aps
                                  (advokat claes christensen)
indledning
sammenslutningen taxa 4x35 (herefter taxa 4x35) indledte den 31. juli 2014 en forbuds-
sag mod click a taxi, der den 3. oktober 2014 blev afsluttet efter forelæggelsen og vidneaf-
høringerne under hovedforhandlingen. denne sag er anlagt den 15. oktober 2014 i forlængel-
se af forbudssagen og handler navnlig om, hvorvidt taxa 4x35 har eneret til ordet ”taxa”,
og om click a taxi aps (herefter click a taxi) i givet fald har krænket denne ret.
                                               -2-
påstande
taxa 4x35 har nedlagt følgende påstande:
1. click a taxi skal anerkende at have krænket sagsøgers rettigheder til kendetegnet taxa
    ved at have gjort brug af betegnelsen ”taxa københavn” i sagsøgtes annonce på internet-
    tet som vist i bilag 13.
2. det forbydes click a taxi at gøre erhvervsmæssig brug af ordet taxa som kendetegn i
    forbindelse med formidling af taxikørsel i danmark.
3. click a taxi skal anerkende at have krænket sagsøgers rettigheder til kendetegnet taxa
    ved at have gjort brug af ordene ”taxa” og ”4x35” som meta-tags i kildekoden bag sag-
    søgtes hjemmeside drivr.com/kobenhavn.
4. click a taxi skal anerkende at have handlet i strid med markedsføringsloven ved at ha-
    ve gjort markedsføringsmæssig brug af påstanden ”københavns største taxaselskab”.
5. sagsøgte tilpligtes at betale sagsøger 200.000 kr. med procesrenter fra sagens anlæg til be-
    taling sker.
click a taxi har nedlagt påstand om frifindelse.
click a taxi har endvidere påstået, at taxa 4x35 skal anerkende, at ordet ”taxa” er et
beskrivende ord for en taxi eller en hyrevogn, og at sagsøger ikke har nogen eneret hertil.
taxa 4x35 har heroverfor nedlagt påstand om frifindelse.
                                                -3-
oplysningerne i sagen
taxa 4x35
taxa 4x35 blev grundlagt i 1909, og efter flere fusioner blev selskabet i 1976 danmarks stør-
ste hyrevognsselskab. selskabet hed oprindeligt autotaxa og har under tiden haft flere for-
skellige navne, hvor ”taxa” er indgået. under sagen har taxa 4x35 fremlagt jubilæums-
bogen ”taxa 1909-2009”, der omhandler taxa 4x35’s virksomhed gennem 100 år.
hyrevognsselskabet drives som et bestillingskontor, der beskæftiger ca. 20 personer i admi-
nistrationen og ca. 40 personer i kundecenteret. i region hovedstaden har taxa 4x35 mere
end 800 hyrevogne tilknyttet.
taxa 4x35 har for blandt andet ”transportvirksomhed af enhver art, især taxikørsel” regi-
streret seks figurmærker, hvori indgår ”taxa” og/eller ”4x35” i en ”kotelet”. som eksempel
på et af figurmærkerne kan fremhæves:
taxa 4x35 har ikke registreret taxa som ordmærke, men har anført at have opnået ret til
ordet som kendetegn ved ibrugtagning.
ved brev af 15. januar 2007 skrev formand palle christensen på vegne af taxa 4x35 et brev
til medlemmerne af dansk taxi råd. af brevet fremgår blandet andet:
      ”i løbet af de sidste år er misbruget af varemærket taxa® udenfor taxibranchen
      steget voldsomt. pressen sætter efterhånden lighedstegn mellem taxi og taxa®
      og senest har dansk folkeparti fremsat et beslutningsforslag i folketinget om vi-
      deoovervågning af taxaer.
      den 12. januar 1984 indgik sammenslutningen københavns taxa (skt) en aftale
      med dansk taxi forbund (dtf) om en generel tilladelse til at anvende skts va-
      remærke taxa® samt nogle figurelementer. tilladelsen var betinget af, at lokal-
      sammenslutningerne og de til disse knyttede medlemmer opretholdt medlem-
                                                 -4-
       skab af dtf. navnet taxa og bomærket måtte dog kun anvendes i forbindelse
       med stednavn (bynavn og kommunenavn).
       den 27. – 28. maj 2003 besluttede dtfs kongres at ændre vedtægterne i forenin-
       gen og kollektivt indmelde sig i dansk taxi råd (dtr). ved den lejlighed lovede
       skt at overdrage tilladelsen til de nu tidligere dtf-medlemmer, men dog i en
       ændret form.
       tilladelse til brug af skts varemærker, både navne og figurelementer, ville her-
       efter kun kunne gives til medlemmer af dtr, og kun efter direkte tilladelse til
       hvert enkelt dtr-medlem fra skt.
       der er ikke rigtigt sket noget på den front og hvis vi skal holde fast i at en taxa
       er en taxi, men at en taxi ikke nødvendigvis er en taxa, skal der strammes op.
       først skal vi have orden på branchens egen brug af navnet taxa, før vi kan be-
       gynde at håndhæve det udadtil.
       jeg vil derfor bede jer om at melde tilbage om i bruger navnene ”taxa” ”eller
       taxa ringbilen” og om i bruger figurmærket ”koteletten”. hvis i bruger en eller
       flere dele, så også hvordan i bruger dem, f.eks. forbundne navne eller ord og
       eventuelle figurer.
       skt vil så som lovet give individuelle tilladelser direkte til lokalsammenslutnin-
       gerne.”
de øvrige hyrevognsselskaber i dansk taxi råd besvarede henvendelsen fra taxa 4x35, der
i den forbindelse meddelte tilladelse til eller gav afslag på anvendelse af ordet taxa. i alt fik
28, herunder frederikshavn taxa, tilladelse til at anvende ordet taxa.
taxa 4x35 søgte i september 2007 færdselsstyrelsen om og fik i december 2007 tilladelse til
at forsyne taglygterne på deres hyrevogne med betegnelsen ”taxa” i stedet for ”taxi”.
af erklæring fra dansk taxi råd af 9. september 2014 fremgår blandt andet:
       ”det skal hermed bekræftes, at ordet taxa efter dansk taxi råds opfattelse, er
       indarbejdet som kendetegn for sammenslutningen taxa 4x35’s virksomhed og
       inden for taxibranchen betragtes som et kendetegn for sammenslutningen taxa
       4x35’s virksomhed.”
                                                -5-
click a taxi
click a taxi er et selskab, der har udviklet applikationen ”drivr”. drivr giver brugeren mu-
lighed for at bestille en hyrevogn eller limousine. click a taxi samarbejder med transport-
service-virksomheder i forskellige lande og har i danmark indgået et samarbejde med blandt
andet amager-øbro taxi.
det fremgår af et skærmprint, at der i juli 2014 ved en søgning på ordet ”taxa” på google
fremkom følgende annonce:
      ”taxa – ring direkte til taxa københavn – drivr.com
      www.drivr.com/københavn
      københavns største taxaselskab.”
af en fremlagt kildekode til click a taxis hjemmeside drivr.com/kobenhavn fremgår, at
blandt andet ordene ”taxa” og ”4x35” er anvendt som meta-tags.
ordet ”taxa”
i 1956 blev ”taxa” optaget i retskrivningsordbogen, hvor ”taxi” blev optaget i 1986. i ret-
skrivningsordbogen under ”taxa” er anført:” sb., -en, -er, -erne, i sms. taxa-, fx taxachauffør,
taxakørsel”. i retskrivningsordbogen under ”taxi” er anført: ”sb., -en, -er, -erne, i sms. taxi-,
fx taxichauffør, taxikørsel”.
der er under sagen fremlagt følgende artikler vedrørende brugen af betegnelserne ”taxa” og
”taxi”:
 -   www.tucsyd.dk ”hedder det taxi eller taxa”
 -   www.taxafinn.dk/taxitaxatekst.html
 -   www.turen.dk ”taxa – taxi”
 -   dansk taxi råds hjemmeside, www.taxi.dk ”et gennemreguleret erhverv”
 -   taxa fyns medlemsblad, februar 2008: ”ring til taxa og få en taxi”
 -   magasinet taxi danmark, september 2014: ”taxa er ikke et varemærke”.
                                               -6-
taxa 4x35 har fremlagt en afgørelse fra klagenævnet for domænenavne af 1. september
2008, hvor domænenavnet ”taxa.dk” blev overdraget til taxa 4x35 fra inet.dk aps, der in-
gen tilknytning til betegnelsen ”taxa” havde, og som havde erhvervet domænenavnet pri-
mært for at lukrere på dets signalværdi. endvidere er fremlagt en afgørelse fra klagenævnet
for domænenavne af 30. december 2014 vedrørende domænenavnet ”taxapriser.dk”, hvor
klagenævnet fandt, at bimp.dk aps’ anvendelse af domænenavnet hverken indebar en
krænkelse af varemærkeloven eller markedsføringsloven. domæneklagenævnet havde for
ikke at foregribe udfaldet af denne retssag lagt til grund for sin afgørelse, at det ikke kunne
afvises, at taxa 4x35 havde retten til betegnelsen ”taxa”.
click a taxi har fremlagt udskrifter fra www.aarhustaxa.dk og taxa 4x35s egen hjemme-
side, der viser, at ”taxa” på hjemmesiderne anvendes som en beskrivende betegnelse og som
synonym for ”taxi”. derudover har click a taxi fremlagt udskrifter fra øvrige internetsider,
herunder dagblades, der viser, at ”taxa” på disse sider anvendes på samme måde. click a
taxi har endvidere fremlagt en række statistikker fra google adwords, hvor click a taxi har
undersøgt, hvor mange søgninger der har været på henholdsvis ordene ”taxa” og ”taxi” i
danmark og i udvalgte danske byer inden for de seneste 12 måneder. statistikkerne har
click a taxi sammenfattet i et regneark, som de har fremlagt til brug for sagen. det fremgår
heraf, at søgning på ”taxa” er væsentlig hyppigere end søgning på ”taxi”, uanset om der i
byerne er hyrevognsselskaber med betegnelsen ”taxa” i sit navn.
forklaringer
bestyrelsesformand palle christensen har afgivet forklaring under forbudssagen a 29-14. af
retsbogen af 3. oktober 2014 fremgår følgende:
      ”palle christensen forklarede, at han siden maj 2013 har været bestyrelsesfor-
      mand for sammenslutningen taxa 4x35. han har også tidligere været bestyrel-
      sesformand og har siddet i bestyrelsen siden 2001.
      sammenslutningen taxa 4x35 er en sammenslutning af taxivognmænd. det er
      en forening, der driver et bestillingskontor. det er ham, der har skrevet forordet
      til jubilæumsbogen. sammenslutningen taxa 4x35 har altid set sig selv som lidt
                                           -7-
specielle. i forbindelse med, at sammenslutningen taxa 4x35 fyldte 100 år, un-
dersøgte de, om der var "fejret" jubilæer, da sammenslutningen taxa 4x35 fyld-
te 50 og 75 år. begge jubilæer var blevet fejret, og der var derfor enighed om, at
100-års jubilæet også skulle fejres. sammenslutningen taxa 4x35 lavede derfor
jubilæumsbogen og holdt en stor fest. det tog det meste af et år at få bogen skre-
vet. de havde en aftale med en historiker om at skrive bogen. målgruppen for
bogen er mere eller mindre hele danmark og er skrevet med et historisk perspek-
tiv for at gøre den til interessant læsning for alle. meningen var, at den skulle lig-
ge nærmest alle steder, og den er sendt til blandt andet kongehuset, trafikmini-
steren, folketingets trafikudvalg, taxinævnet, diverse borgmestre, kollegaer og
vognmænd. chauffører kunne hente bogen.
sammenslutningen taxa 4x35 har tidligere anvendt betegnelsen ”taxa” alene,
men begyndte efter en periode at anvende det igen i 1992.
hans brev fra den 15. januar 2007 vedrører brugen af taxa og ”koteletten”. de
kunne konstatere, at mærkerne blev brugt rundt omkring i landet. baggrunden
for brevet var, at sammenslutningen taxa 4x35 kunne konstatere, at ”taxa”
blev brugt uberettiget mere og mere uden for branchen. første skridt var at få
strammet op i branchen. dansk taxiforbund havde fået lov af sammenslutningen
taxa 4x35 (tidl. sammenslutningen københavns taxa) til, at deres medlemmer
kunne benytte ”taxa” sammen med foranstillet bynavn. i forbindelse med, at
dansk taxiforbund ophørte med at eksistere og gik ind i dansk taxiråd i 2003,
blev de informeret om, at rettigheden til at benytte navnet ”taxa” dermed bort-
faldt. de vognmænd, der fortsat ønskede at anvende betegnelsen "taxa", skulle
have en ny særskilt tilladelse fra sammenslutningen taxa 4x35. brevet af 15. ja-
nuar 2007 blev sendt til alle medlemmer af dansk taxiråd.
dansk taxiråd er en brancheforening. sammenslutningen taxa 4x35 er ikke
længere medlem af foreningen. det bunder i en politisk uenighed. der er for stor
forskel mellem politik og mål for københavn og for provinsen.
som respons på brevet af 15. januar 2007 modtog sammenslutningen taxa 4x35
breve fra lokale taxisammenslutninger med forklaring på, hvordan de anvendte
mærkerne og med begrundelse for, hvorfor de ønskede at anvende "koteletten"
og "taxa". der blev udstedt tilladelser til at benytte mærkerne inden for en 10-
årig periode. århus taxa har en specifik tilladelse. grenaa taxa har ikke tilla-
delse. der er nogle vilkår for tilladelsen – for eksempel at skrive taxa med stort
og med ”ring” efter ordet.
når sammenslutningen taxa 4x35 har konstateret, at der har været et misbrug
af sammenslutningen taxa 4x35's rettigheder, har de kontaktet vedkommende.
så vidt han ved, er alle sagerne blevet løst i mindelighed. de har også henvendt
sig til retskrivningsordbogen, som imidlertid ikke ville ændre beskrivelsen af
"taxa", da det ikke er registreret som ordmærke. han har ikke overblik over,
hvor mange krænkelsessager sammenslutningen taxa 4x35 har haft.
                                                  -8-
      i forbindelse med tv-serien ”taxa” udførte produktionsselskabet noget research
      og i den forbindelse har vognmænd fra sammenslutningen taxa 4x35 deltaget.
      tv-serien fik tilladelse til at benytte betegnelsen "taxa".
      sammenslutningen taxa 4x35 har ikke forsøgt at få registreret "taxa" som ord-
      mærke. han ved, at andre selskaber har forsøgt – uden at få tilladelse.”
cecilia campora har vedstået sin forklaring til retsbogen af 3. oktober 2014, hvoraf fremgår:
      ”cecilia campora forklarede, at hun er ansat hos sammenslutningen taxa 4x35
      i marketings- og kommunikationsafdelingen. hun har været ansat siden januar
      2012, først som marketingskoordinator og siden sidste år som marketing- og
      kommunikationschef. hendes ansvarsområde er markedsføring af taxa som
      brand, varetagelse af den interne og eksterne kommunikationsdel og udvikling af
      digitale platforme.
      sammenslutningen taxa 4x35 har beregnet på baggrund af antal vogne, tilslut-
      tet bestillingskontoret, en markedsandel i københavn på 40 %. de har en omsæt-
      ning på 900 mio. kr. om året.
      hendes opgave er at få forbrugere til at foretage et aktivt valg og skabe en præfe-
      rence for deres biler. de ønsker at profilere sig anderledes end andre taxiselska-
      ber. de har et stort fokus på service og ønsker at gå fra at være transportleveran-
      dør til at være serviceleverandør.
      de ønsker at komme væk fra "telefondamerne" og i stedet få forbrugerne til at
      anvende deres app og hjemmeside. de har ”centralture”, som udgør halvdelen af
      deres omsætning. heraf udgør digitale platforme så 60 % af de ture, som de for-
      midler. navnet på app’en spiller en stor rolle. de anvender gennemgående be-
      tegnelsen ”taxa”.
      sammenslutningen taxa 4x35 har et markedsføringsbudget på halvanden mio.
      kr. om året. 75 % af budgettet anvendes på udvikling og 25 % anvendes på re-
      klamering. de markedsfører ordet "taxa" som deres catch frase, fx taxatur, taxa-
      oplevelse osv. de har interne retningslinjer for anvendelsen af betegnelserne ta-
      xa og taxa 4x35.
      hun overtog ansvaret for varemærkerne sidste år. lige så snart, der gøres op-
      mærksom på en krænkelse, er sammenslutningen taxa 4x35 gået i dialog med
      den pågældende. de tvister, der har været i hendes tid som ansvarlig, er blevet
      løst. der har været flere sager i år end førhen. det kan skyldes, at der er kommet
      flere "nye" i branchen.
                                               -9-
      sammenslutningen taxa 4x35's samarbejde med click a taxi startede i 2011.
      samarbejdet angik den app, som click a taxi havde udviklet. ved anvendelse af
      app’en i hovedstaden sendte taxa en vogn. parterne kunne imidlertid ikke blive
      enige om en betalingsmetode. beslutningsprocessen blev for lang, og click a taxi
      opsagde samarbejdet. i samarbejdet var der ikke nogen rettigheder til at anvende
      betegnelsen taxa, men parterne havde ret til at referere til hinanden som leve-
      randør.
      de blev opmærksomme på annoncen på google, ”taxa – ring direkte til taxa
      københavn – drivr.com” i forbindelse med lanceringen af deres nye hjemmeside.
      her foretog de et rent rutinetjek af, hvordan de lå i deres søgninger. de da opda-
      gede annoncen, reagerede de ved at rette henvendelse til deres advokater.
      hun har fået ansvaret for varemærkeregistreringer. de har indgivet en ansøg-
      ning for taxa som ordmærke.”
cecilia campora har supplerende forklaret, at ”sammenslutningen taxa 4x35” er sagsøgers
fulde navn. selskabet anvender betegnelsen ”taxa” i deres markedsføring. det skrives i
den forbindelse med versaler som fx ”taxa tur”.
på breve og fakturaer anvender sammenslutningen i almindelighed sit fulde navn. derud-
over anvender de ”taxa” som kendetegn for selskabet, og det har de gjort siden starten af
90’erne. der er ikke andre virksomheder, der anvender taxa alene som kendetegn.
det er forskelligt fra område til område, hvor mange konkurrenter de har. den autorisation,
der udstedes i henhold til loven, er gældende for et bestemt område. i kolding har de ingen
konkurrenter. i københavn er deres konkurrenter taxinord, dantaxi og amager-øbro taxi.
ingen af deres konkurrenter i københavnsområdet anvender ”taxa” i deres navn. det kø-
benhavnske marked er det største marked.
i forbindelse med palle christensens brev af 15. januar 2007 blev der udstedt knap 30 tilla-
delser til andre hyrevognsselskaber til anvendelse af betegnelsen ”taxa”. tilladelserne
dækker hele danmark. som hun har forstået det, har de været i kontakt med alle de selska-
ber på den fremlagte liste over hyrevognsselskaber, der har fået tilladelse af taxa 4x35 til at
anvende betegnelsen ”taxa”. i de fleste tilfælde har de også en fysisk tilladelse opbevaret
                                                - 10 -
på kontoret. der har været en dialog med frederikshavns taxa, da frederikshavn taxa
fremgår af listen.
der er en række kriterier, der skal være opfyldte, for at få tilladelse til at anvende betegnel-
sen ”taxa”. oprindeligt skulle hyrevognsselskaberne være medlem af dansk taxi råd,
men det kriterium er ikke længere gældende. i dag skal ansøgeren være et hyrevognsselskab,
der dækker et geografisk område, og ansøgeren må ikke være i direkte konkurrence med
taxa 4x35. på nuværende tidspunkt ved de ikke, hvad der skal ske, når tilladelserne fra
2007 udløber.
taxa 4x35 er det største taxiselskab i danmark og i københavn. i københavn har det blandt
andet betydning for, hvor længe kunderne skal vente på at få en vogn; jo større flåde, des fle-
re vogne på gaden. taxa 4x35 vil gerne differentiere sig på service i forhold til de øvrige
hyrevognsselskaber. de vil gerne markedsføre sig på digitale platforme og på chaufførernes
fremtræden. de har investeret i nyt software og bedre betalingsmidler. derudover har de
som de eneste wi-fi i vognene.
taxa 4x35 er ikke længere medlem af dansk taxi råd. dansk taxi råd dækker omkring 40-
50 selskaber, hvilket er en stor del af markedet.
taxa 4x35 har på nuværende tidspunkt en anden krænkelsessag mod taxinord. sagen er
imidlertid sat i bero til udfaldet af nærværende sag.
hun anerkender, at der er enkelte fejl på deres hjemmeside i den måde taxa og taxi anven-
des.
nikolaj køster har vedstået sin forklaring til retsbogen af 3. oktober 2014, hvoraf fremgår:
      ”nikolaj køster forklarede, at han er underdirektør og forretningsudvikler for
      click a taxi aps. han indgår ikke i den formelle ledelse, men han ejer ca. 2 % af
      selskabet.
                                         - 11 -
click a taxi udvikler it-systemer til taxaselskaber. han står for salg og markeds-
føring. click a taxi laver turfordelingssystemer. når en tur ankommer til et taxa-
selskab, skal den fordeles. "turen" kommer så ind i deres system og fordeles ud
til den bil, som skal have turen.
i danmark samarbejder de med amager øbro taxi. derudover har de et samar-
bejde med et selskab i london, og de har flere aftaler i gang.
det første selskab, de samarbejdede med, var sammenslutningen taxa 4x35.
det stoppede, da click a taxi opsagde kontrakten. når click a taxi udvikler et
system, er de afhængige af, at kunden er i stand til at købe det. problemet med
sammenslutningen taxa 4x35 var, at de havde lavet en aftale med et andet it-
selskab, som de ikke kunne komme ud af. click a taxi måtte derfor finde en an-
den samarbejdspartner.
click a taxis marketingsstrategi består af to ben: 1) opsøgende salg, hvor de selv
tager kontakt til nye kunder, og 2) efterspørgselsdel, dvs. kunder, der har et be-
hov for it systemer, og som søger efter fx turfordelingsprincipper. derudover
har de en søgemaskinestrategi, hvor de har nogle folk ansat for at finde ud af,
hvad der søges på af ord i de respektive lande. de laver markedsføring i samar-
bejde med amager-øbro taxi. så de har både markedsføring for deres egne pro-
dukter og for deres kunders produkter.
for så vidt angår søgningen på google adwords af ”taxa” skal man forestille
sig, at det foregår på den måde, at man laver nogle meget lange lister over, hvilke
ord man kan forestille sig, at forbrugeren vil anvende til at søge efter et bestemt
produkt – relevante søgeord. han ved ikke, hvorfor taxa med stor t indgår. det
anvendes rigtig mange søgeord, og man tester mange ting.
det er korrekt, at metataget ”4x35” er taget af deres hjemmeside. de anvender
fortsat ”taxa”, som metatag, da 80 % af forbrugerne på nettet søger efter beteg-
nelsen taxa, når de skal have en hyrevogn. 20 % af forbrugerne søger på taxi. det
gælder både i danmark generelt og i københavn. skal man have fat i majoriteten
af kunderne, er det derfor nødvendigt at anvende betegnelsen ”taxa”. på google
kan man offentligt indtaste forskellige søgeord og se 12 måneder tilbage, hvor
mange der har søgt på et givent ord. de sidste 12 måneder er der i gennemsnit
pr. måned søgt 3.600 gange på ordet ”taxa” og 880 gange på ordet ”taxi” for kø-
benhavn. erhvervsmæssigt betaler de for at få vist annoncer for deres virksom-
hed, når folk søger på ordet ”taxa”. de anvender også betegnelsen ”taxa” som
organsøgning, det vil sige ved at anvende ordet på deres hjemmeside, og som
metatag, som er det bagvedliggende søgeord.
det er korrekt, at et kendt varemærke vil generere mere søgetrafik end et ikke-
kendt varemærke. det er vigtigt for dem at kunne bruge taxa, fordi at det er de-
res vurdering, at 80 % af danskerne har den opfattelse, at en hyrevogn kaldes en
taxa.
                                                - 12 -
       de har ingen interesse i at udgive sig for at være taxa 4x35”
nikolaj køster har supplerende forklaret, at click a taxi laver turfordelingssystemer til hy-
revognsselskaber. herudover hjælper de med generel digital markedsføring. de har et tæt
samarbejde med deres kunder. de har en franchisebaseret aftale med amager-øbro taxi.
click a taxi har interesse i at bruge ordet ”taxa” i deres markedsføring, da 80 % af dansker-
ne forbinder en hyrevogn med betegnelsen ”taxa”. det er slutkunderne, der har opfattelsen
af, at en taxa er en hyrevogn.
det var en fejl, at click a taxi anvendte 4x35 som metatag. click a taxi har ingen interesse i
at blive associeret med noget hyrevognsselskab heller ikke taxa 4x35. click a taxi er et nyt
selskab, der gerne vil ind på markedet som ny spiller og repræsentere noget nyt.
de har ved anvendelse af statistik fra google adwords søgt oplysninger på søgeordene ”ta-
xa” og ”taxi” inden for de seneste 12 måneder. de har samlet materialet i et regneark over
søgninger i 45 byer. de rækker, der er markeret med ”gul”, er områder, hvor taxa 4x35 an-
vender betegnelsen ”taxa”. de rækker, der er markeret med rød, er områder, hvor andre
selskaber anvender betegnelsen ”taxa”. de rækker, der er markeret med ”grøn”, er områ-
der, hvor ingen selskaber anvender betegnelsen ”taxa”. han anerkender, at der er en fejl i
skemaet under ”hillerød”.
det er muligt, at bestille en hyrevogn med click a taxis app i frederikshavn, da frederiks-
havn taxa får trafik fra dem. click a taxi har ikke søgt om hyrevognstilladelse. der er ikke
indledt sager mod click a taxi om udøvelse af deres virksomhed.
henrik larsen har forklaret, at han er formand for frederikshavn taxa, hvilket han har været
de seneste 2 år. han blev selvstændig vognmand i 1976.
                                               - 13 -
den 15. december 1945 fusionerede tre hyrevognselskaber og blev til ”frederikshavn taxa”,
hvilket selskabet har heddet lige siden. på deres tagskilt står ”taxi” og på siden af bilen er
”koteletten” afbilledet med betegnelsen ”taxa”.
han er bekendt med palle christensens brev af 28. februar 2007. inden frederikshavn taxa
modtog henvendelsen fra taxa 4x35 i 2007, var han ikke bekendt med, at ”taxa” var et va-
remærke, ligesom han ikke var bekendt med aftalen mellem taxa 4x35 og dansk taxi råd.
han ved, at ”taxa” ikke er et registreret varemærke. i henhold til tilladelsen af 28. februar
2007, skal frederikshavn taxa ændre selskabsnavn i 2016, hvilket de har svært ved at forstå.
han er ikke bekendt med, at frederikshavn taxa gjorde indsigelse i forbindelse med brevet
af 28. februar 2007.
frederikshavn taxa er medlem af dansk taxi råd, der er en forening af sammenslutninger
af hyrevognmænd over hele landet. det er hans vurdering, at 40-50 % af hyrevognsselska-
berne i danmark er medlem af dansk taxi råd.
frederikshavn taxa får ture gennem en telefoncentral og gennem systemet ”drivr”, som de
har anvendt siden november 2014. frederikshavn taxa har et samarbejdet med amager-
øbro taxi, idet frederikshavn taxas telefoner i nogle perioder betjenes af amager-øbro ta-
xi. den 1. april 2015 har de haft et samarbejde i tre år.
parternes synspunkter
taxa 4x35 har navnlig anført, at i henhold til lovbekendtgørelse nr. 1039 af 08-10-2009 om
taxikørsel m.v. (taxiloven) er ordet ”taxi” den korrekte betegnelse for en hyrevogn, og både
forbrugerne og aktørerne i taxibranchen forbinder ordet taxa med sagsøgers virksomhed.
dette fremgår af brancheerklæring af 3. september 2014 fra brancheforeningen dansk taxi
råd, af klagenævnet for domænenavnes afgørelse af 1. september 2008, og af de af sagsøger
fremlagt artikler.
                                               - 14 -
dertil kommer, at sagsøger siden sin etablering i 1909 har anvendt taxa som enkeltstående
varemærke/forretningskendetegn, og at sagsøger de sidste ca. 35 år har anvendt ”taxa”
som sit primære varemærke/forretningskendetegn. i 1984 indgik sagsøger en aftale med
dansk taxi forbund (i dag dansk taxi råd) om, at medlemmerne af dansk taxi forbund
under visse betingelser kunne bruge varemærket taxa i forbindelse med et stednavn. i star-
ten af 2007 ønskede sagsøger at følge op på denne brug af varemærket taxa og udsendte
derfor en skrivelse til medlemmerne af dansk taxi råd med anmodning om at modtage en
redegørelse fra medlemmerne for disses brug af varemærket. på baggrund af tilbagemeldin-
gerne udstedte sagsøger en række skriftlige licenser til at bruge ordet taxa og sagsøgers fi-
gurmærke ”koteletten”. i visse tilfælde gav sagsøger afslag på at bruge varemærkemærket
taxa, fordi ansøgerne ikke drev bestillingskontor efter lov om taxikørsel.
sagsøger er med en årlig omsætning på ca. 900 mio. kr. danmarks største taxiselskab og har
en markedsandel i københavn på ca. 40 %. sagsøger afholder hvert år markedsføringsom-
kostninger på ca. 1,5 mio. kr., herunder på at markedsføre taxa som kendetegn for sagsø-
gers virksomhed, og den geografiske udstrækning af sagsøgers brug af kendetegnet, herun-
der via de taxiselskaber, der modtaget en tilladelse af sagsøger til at bruge kendetegnet ta-
xa som en del af et virksomhedsnavn, omfatter hele landet.
sagsøgte har ikke heroverfor fremlagt fornøden dokumentation i form af forbrugerundersø-
gelser eller lignende, der modsiger, at ordet taxa inden for taxibranchen anerkendes som et
kendetegn for sagsøgers virksomhed.
taxa har således tilstrækkeligt særpræg til at kunne anerkendes som et varemærke/kende-
tegn tilhørende sagsøger. dertil kommer, at ordet taxa indgår som den dominerende del af
sagsøger registrerede figurmærker.
click a taxis anvendelse af ”taxa” med stort ”t” i kombination med bynavnet ”køben-
havn” i google-annoncen fremstår som et virksomhedsnavn, og ordet ”taxa” anvendes
dermed i annoncen som et varemærke/kendetegn for den af sagsøgte udbudte service med
formidling af taxiture. eftersom click a taxi ikke har sagsøgers tilladelse til at gøre brug af
                                                 - 15 -
”taxa” som et varemærke/kendetegn, udgør brugen en krænkelse af sagsøgers rettigheder til
ordmærket og kendetegnet taxa, jf. varemærkelovens § 3, stk. 1, nr. 2, jf. § 4, stk. 1, nr. 1 og
markedsføringslovens § 18.
derudover har sagsøger og sagsøgte tidligere haft et samarbejde, som indebar, at taxier be-
stilt gennem sagsøgtes app ”click a taxi” blev leveret af sagsøger. eksistensen af dette
samarbejde indebærer, at sagsøgte utvivlsomt har været bekendt med, at sagsøger gennem
lang tid har gjort brug af taxa som kendetegn. sagsøgtes brug af taxa som kendetegn ef-
ter samarbejdets ophør er derfor også i strid med god markedsføringsskik, jf. markedsfø-
ringslovens § 1. i den forbindelse skal det bemærkes, at sagsøger som danmarks største ta-
xiselskab i høj grad har en markedsposition, som det giver mening for sagsøgte at snylte på.
det er efter sagsøgers opfattelse en skærpende omstændighed, at kendetegnet taxa efter
samarbejdsforholdets ophør er brugt af sagsøgte til at markedsføre hjemmesiden drivr.com,
som en af sagsøgers største konkurrenter, amager-øbro taxi, indgår i et samarbejde om.
vedrørende click a taxis brug af ordene ”taxa” og ”4x35” som meta-tags i kildekoden bag
sagsøgtes hjemmeside drivr.com/kobenhavn, har hensigten bag sagsøgtes brug af ordene
utvivlsomt været at få brugere, der søger på disse varemærker, ledt over på sagsøgtes hjem-
meside. både sagsøger og sagsøgte udøver virksomhed med formidling af taxiture, og sag-
søgte har dermed i strid med god markedsføringsskik udnyttet den relevante kundekreds’
kendskab til sagsøgers varemærker med henblik på at tilegne sig disse kunder. særligt hen-
set til at parterne tidligere har haft et samarbejde, har sagsøgte dermed handlet illoyalt og på
utilbørlig vis gjort brug af sagsøgers varemærker som meta-tags i strid med varemærkelo-
vens § 4 og markedsføringslovens §§ 1 og 18.
vedrørende click a taxis anvendelse af påstanden ”københavns største taxaselskab” er
denne usand og vildledende, idet sagsøgte for det første ikke er et taxiselskab, og for det an-
det, selv hvis eventuelle samarbejdspartnere tages i betragtning, ikke er ”københavns stør-
ste”. det påhviler sagsøgte at dokumentere rigtigheden af denne angivelse, hvilket ikke er
sket. påstanden er derfor i strid med markedsføringslovens §§ 3 og 5.
                                                - 16 -
som følge af sagsøgtes uretmæssige brug af sagsøgers varemærker/kendetegn skal sagsøgte
betale et rimeligt vederlag til sagsøger for udnyttelsen, jf. varemærkelovens § 43, stk. 1, nr. 1
og markedsføringslovens § 20, stk. 3. beløbet er skønsmæssigt fastsat til 200.000 kr., hvilket
efter sagsøgers vurdering modsvarer den fordel sagsøger har haft af udnyttelsen af ordet
taxa, dels som kendetegn i sagsøgtes annonce, dels som google adword og dels i kilde-
koden bag sagsøgtes hjemmeside. endelig skal sagsøgte også betale et rimeligt vederlag til
sagsøger for den uretmæssige brug af påstanden ”københavns største taxaselskab”.
click a taxi har navnlig anført, at ordet ”taxa” kan ikke beskyttes som varemærke eller ken-
detegn, idet ordet er deskriptivt og dermed mangler særpræg. ordet ”taxa” er et almindeligt
dansk ord for hyrevogn eller taxi, og betragtes af befolkningen, myndighederne og af bran-
chen selv som en almindelig betegnelse for en hyrevogn. også taxa 4x35 bruger på sin
egen hjemmeside og i pressemeddelelser ordet ”taxa” som generisk betegnelse for hyre-
vogn/taxi. registrering af figurmærker indeholdende ordet ”taxa” giver ikke selvstændige
rettigheder til ordet ”taxa”.
det er taxa 4x35, der skal bevise, at anvendelsen af mærket har haft et sådant omfang, at
mærket utvivlsomt er blevet almindelig kendt inden for omsætningskredsen som kendetegn
for ansøgeren. omsætningkredsen i forhold til sagsøgers ydelser er taxakunderne.
taxa 4x35 har ikke løftet denne bevisbyrde for indarbejdelse af ordet ”taxa” som særligt
kendetegn for sagsøger og kan derfor ikke opnå eneret til ordet ”taxa”, der i øvrigt lovligt
indgår i andre virksomheders navne og varemærker. ej heller det forhold, at sagsøger
skriver ”taxa” med stort begyndelsesbogstav er tilstrækkeligt til, at ordet opnår særpræg.
click a taxi har dermed hverken overtrådt varemærkeloven eller markedsføringsloven med
sin anvendelse af ordet ”taxa” i sin google-annonce.
sagsøgte har heller ikke krænket sagsøgers påståede rettigheder til ordet ”taxa” ved at skrive
”taxa” og ”4x35” som metatag på sagsøgtes hjemmeside drivr.com. ordet ”taxa” er ikke
beskyttet, og sagsøger har ingen rettigheder hertil, hvorfor sagsøgte følgelig ikke kan krænke
sagsøgers rettigheder til ordet ”taxa”. sagsøgte brugte ganske kortvarigt og ved en fejl meta-
                                                   - 17 -
tag’et ”4x35” på sagsøgtes hjemmeside. sagsøger gjorde første gang sagsøgte opmærksom på
dette forhold ved forbudsrekvisitionen den 30. juli 2014. forholdet var berigtiget inden
sagsøgtes svarskrift den 26. august 2014. uanset dette forhold gælder dog, at sagsøgtes
kortvarige og fejlagtige brug af meta-tag’et ”4x35” ikke krænker sagsøgers rettigheder til
kendetegnet taxa sådan, som det er påstået i sagsøgers påstand 3.
click a taxi har ikke med angivelsen af ”københavns største taxaselskab” overtrådt
markedsføringslovens § 3 og 5, idet click a taxis app ”drivr” er den mest downloadede
taxa-app. ikke desto mindre er sagsøgte ophørt med at reklamere med at være ”københavns
største taxaselskab”.
der er ikke noget erstatningsgrundlag, hvorfor sagsøgte ikke er forpligtet til at betale
erstatning til sagsøger. sagsøger har ikke sandsynliggjort endsige dokumenteret noget tab.
sagsøger har end ikke forsøgt at dokumentere eller sandsynliggøre et sådant påstået tab.
sø- og handelsrettens afgørelse
i følge højesterets dom af 27. april 2010 som refereret i ufr.2010.1979.h, kan et ord, der hid-
til har været en generel betegnelse for en vare eller tjenesteydelse af en bestemt art, i helt sær-
lige tilfælde ved indarbejdelse gå over til at være en bestemt virksomheds kendetegn for
virksomhedens vare eller tjenesteydelse af den pågældende art, jf. varemærkelovens § 3, stk.
3, og § 13, stk. 3. der stilles strenge krav til beviset for, at ordet på denne måde har ændret
betydning, og det skal således i hvert fald godtgøres, at ordet i de relevante omsætnings-
kredse ikke længere overvejende opfattes som en artsbetegnelse, men som et kendetegn for
den pågældende virksomheds vare eller tjenesteydelse.
det fremgår af ældre retspraksis, at ordet ”taxa” i sin tid er udsprunget af hyrevognenes
brug af taksameter. ordet blev i 1956 optaget i retskrivningsordbogen, hvor det stadig er at
finde. en søgning efter ordet på www.sproget.dk viser, at ordet er synonym for hyrevogn og
taxi, og at det blev optaget i ordbog over det danske sprog i 1946.
                                               - 18 -
retten finder ikke, at taxa 4x35 med udtalelsen fra dansk taxi råd, de brancherelaterede ar-
tikler om forskellen mellem taxa og taxi og redegørelser for taxa 4x35’s anvendelse af be-
tegnelsen taxa både internt i branchen og eksternt, har godtgjort, at ordet ”taxa” i befolk-
ningen overvejende opfattes som et kendetegn for taxa 4x35 og ikke som en artsbetegnelse.
retten har herved lagt vægt på, at det efter bevisførelsen må antages, at ordet af befolknin-
gen, og tillige af taxa 4x35 selv, opfattes og anvendes som et synonym for ordet ”taxi”.
taxa 4x35 har derfor ikke ved indarbejdelse opnået varemærkeret til ordet ”taxa”, jf. vare-
mærkelovens § 3, stk. 3, ligesom en sådan varemærkeret heller ikke findes at være opnået
med taxa 4x35’s registrerede figurmærker. taxa 4x35 findes endvidere ikke at have ene-
ret til ordet ”taxa” efter markedsføringslovens § 18.
som følge af det anførte finder retten, at click a taxi ikke har overtrådt markedsføringslo-
vens § 1 ved at have anvendt betegnelserne ”taxa københavn” og ”taxa”. ligeledes finder
retten, at click a taxi, således som påstand 3 er formuleret, ikke har overtrådt markedsfø-
ringslovens § 1 ved at have anvendt ”4x35” som meta-tag.
på denne baggrund tager sø- og handelsretten click a taxis frifindelsespåstande overfor
taxa 4x35’s påstande 1, 2 og 3 og click a taxis selvstændige nedlagte påstand til følge.
click a taxi har i sin google-annonce anvendt betegnelsen ”københavns største taxasel-
skab”. efter de foreliggende oplysninger lægger retten til grund, at taxa 4x35 er køben-
havns største hyrevognselskab, og at dette har markedsføringsmæssig stor værdi, da det har
betydning for, hvor hurtig en bestilt hyrevogn kan være fremme. click a taxi er ikke et hy-
revognsselskab, og selv hvis det via samarbejdet med amager-øbro taxi indirekte betragtes
som et sådant, er det ikke københavns største. herefter finder retten, at click a taxi har
overtrådt markedsføringslovens § 3 og § 5 ved anvendelsen af betegnelsen ”københavns
største taxaselskab”. som følge af det anførte udgør anvendelsen af betegnelsen i annoncen
tillige en overtrædelse af markedsføringslovens § 1.
                                               - 19 -
efter de foreliggende oplysninger er det ikke godtgjort, at taxa 4x35 som følge af click a
taxis google-annonce har lidt et tab, der kan kræves erstattet. når der imidlertid henses til,
at den forkerte og vildledende betegnelse fremstår klar og tydelig i google-annoncen, der er
fremkommet øverst ved en søgning på ordet ”taxa”, finder retten, at annoncen må have for-
årsaget en sådan markedsforstyrrelse, at der er grundlag for i medfør af markedsføringslo-
vens § 20 at tilkende taxa 4x35 et vederlag, der skønsmæssigt fastsættes til 15.000 kr.
i sagsomkostninger for også forbudssagen skal taxa 4x35 betale 35.000 kr. til click a taxi.
beløbet, der omfatter udgifter til advokatbistand, er fastsat under hensyn til sagens udfald,
karakter og omfang.
                                      thi kendes for ret:
click a taxi aps frifindes for sammenslutningen taxa 4x35’s påstande 1, 2 og 3.
click a taxi aps skal anerkende at have handlet i strid med markedsføringsloven ved at
have gjort markedsføringsmæssig brug af påstanden ”københavns største taxaselskab”.
click a taxi aps skal inden 14 dage betale 15.000 kr. til sammenslutningen taxa 4x35 med
procesrente fra den 15. oktober 2014.
sammenslutningen taxa 4x35 skal anerkende, at ordet ”taxa” er et beskrivende ord for en
taxi eller en hyrevogn, og at sagsøger ikke har nogen eneret hertil.
sammenslutningen taxa 4x35 skal inden 14 dage betale 35.000 kr. i sagsomkostninger til
click a taxi aps. beløbet forrentes efter rentelovens § 8a.
gitte forsberg                       lise krüger andersen                   henrik gundelach
               - 20 -
            (sign.)
         ___ ___ ___
udskriftens rigtighed bekræftes
  sø- og handelsretten, den
